Mark Otieno Odhiambo

Mark Otieno Odhiambo (født 11. mai 1993) er en kenyansk friidrettsutøver som konkurrerer i sprintløp.

Idrettskarriere

2015 
Otieno kom på andreplass på 100 meter i det kenyanske mesterskapet i friidrett 2015. Han kom på andreplass på 100 meter under det kenyanske uttakningsstevnet for VM i friidrett 2015, og ble målt til 10,1 med håndholdt tid, men håndholdte tider gjelder ikke som kvalifisering til VM.

Han deltok i Afrikalekene 2015, men ble slått ut i semifinalen på 100 meter, der han løp på 10,41. Kenya kom her på fjerdeplass på 4 x 100 meter, med samme tid som Ghana som kom på tredjeplass.

2016 
Han kom på andreplass på 100 meter i det kenyanske mesterskapet i 2016, bak Mike Mokamba. I Afrikamesterskapet i friidrett 2016 ble han også slått ut i semifinalen på 100 meter, etter at han løp på 10,49 og fikk 16. beste tid. På 4 x 100 meter stafett kom Kenya på femteplass.

2017 
Kenya nådde finalen på 4 x 200 meter under IAAF World Relays 2017, og kom der på sjuendeplass med 1:23,72. I det kenyanske mesterskapet i juni vant han 100 meter med 10,14 sekunder, og han vant også 200 meter med tiden 20,41. Begge tidene var ny personlig rekord. I Kenyas kvalifiseringsstevne for VM 2017 vant han 100 meter, med 10,36, og han kom på andreplass på 200 meter, med 21,04.

Han representerer Kenya under VM i friidrett 2017, der han deltar på 100 meter. I innledningsrunden løp han på 10,40, og gikk dermed videre til forsøksheatene.

2021 
Han representere landet sitt under Sommer-OL 2020 i Tokyo på 100 meter der han var påmeldt, men ikke startet.

Referanser

Eksterne lenker 
 

Kenyanske sprintere
Kenyanske mestere i friidrett
Deltakere for Kenya under VM i friidrett 2017
Deltakere for Kenya under Afrikamesterskapet i friidrett 2016
Deltakere for Kenya under Samveldelekene 2018
Friidrettsutøvere under Samveldelekene 2018